armvectores/hy_wikipedia_2023 huggingface dataset:
Վիկտորյա Լոբա

Վիկտորյա Լոբա (մակեդոներեն՝ Викторија Лоба, հոկտեմբերի 17, 1988(1988-10-17), Տագանրոգ, Ռոստովի մարզ, ՌԽՖՍՀ, ԽՍՀՄ), ռուսական ծագմամբ մակեդոնացի էստրադային երգչուհի։


== Կենսագրություն ==
Վիկտորյան ծնվել է Տագանրոգում, տեղափոխվել է Մակեդոնիա 8 տարեկանում։ Վաղ տարիքից նկարահանվել է հեռուստատեսությունում և հանդես է եկել բեմում։ 15 տարեկանում առաջին անգամ հանդես է եկել Մանկական Եվրատեսիլ 2003 երգի մրցույթում Մարիա Արսովսկայայի հետ՝ կատարելով «Ти не ме познаваш» («Դու ինձ չես ճանաչի») երգը և զբաղեցնելով 12-րդ տեղը։ 2004 թվականին նվաճել է Մոսկվայում կայացած «Քամիների վարդը» փառատոնի առաջին մրցանակը։ 2008-2010 թվականներին եղել է լատինամերիկյան երաժշտության «Tumbao Salsa Band» խմբի վոկալիստը։ Վիկտորյան նաև հանդես է եկել Алфа ТВ հեռուստաալիքի «Cotton Club» շոուում, իսկ 2007 թվականին խաղացել է Մակեդոնիայի դրամատիկական թատրոնում «Լոլիտա» պիեսի բեմադրության մեջ՝ ըստ Վ. Նաբոկովի համանուն ստեղծագործության։ Նկարահանվել է «One Telecommunications» և «Пелистерка» ընկերությունների գովազդային հոլովակներում։
2010 թվականին Վիկտորյան ստացել է «Ճանաչման ոսկե թիթեռ» մրցանակը՝ որպես տարվա բացահայտում։ 2011 և 2012 թվականներին Օհրիդում հանդես է եկել «Սեր և երջանկություն» ամառային փառատոնում, 2011 թվականին նվաճել է Ohrid Fest փառատոնի երկրորդ մրցանակը և երգերի «Девет работи» միջազգային երեկոյի երրորդ մրցանակը։ Ռոբերտ Բիլբիլովի հետ «Ти си виновна» երգով հանդես է եկել տեսահոլովակների OGAE Video Contest 2012 մրցույթում և զբաղեցրել է 11-րդ հորիզոնականը։
2012 թվականին Վիկտորյան բացել է Մակֆեստ ռոք փառատոնը դրա «Почувствуваj го ритамот» (Զգա ռիթմը) հիմնով, հանդես է եկել թուրքական հեռուստատեսության «Azerinlə bir avaz» ծրագրում՝ որպես Ադրբեջանի վաստակավոր արտիստուհի Ազերինի հյուր։
2013 թվականին «Summer Love» երգով Եվրոպայի տաղանդների դասակարգման մեջ զբաղեցրել է 1-ին տեղը հոլանդական վարկածով։ 2013 թվականին Մակֆեստում «Само моj» երգով շահել է մրցանակ որպես լավագույն կատարում, նկարահանվել է թմրանյութերի դեմ պայքարի սոցիալական հոլովակում։
2014 թվականին Վիկտորյան «Една единствена» երգով պայքարել է Եվրատեսիլ 2015 մեկնելու համար, սակայն զբաղեցրել է 7-րդ տեղը (հաղթանակ է տարել Դանիել Կայմակոսկին)


== Ծանոթագրություններ ==


== Արտաքին հղումներ ==
Viktorija Loba najbolja za "Kišu i sunce" Archived 2016-12-20 at the Wayback Machine. (մակեդ.)
ИНТЕРВЈУ СО ВИКТОРИЈА ЛОБА (մակեդ.)
Լաշա Սալուքվաձե

Լաշա Սալուքվաձե (վրաց.՝ ლაშა სუქვაძეალ, դեկտեմբերի 21, 1981(1981-12-21), Օզուրգեթ, Վրացական ԽՍՀ, ԽՍՀՄ), վրացի ֆուտբոլիստ։ «Դիլա» ակումբի պաշտպան։


== Կարիերա ==
2005 թվականին խաղացել է «Ռուբին» ակումբի համար։ 2011 թվականին մարտի 1-ին դարձել է խաղացող «Վոլգա» թիմում։ 2013 թվականի հունվարին, դարձել է խաղացող «ՍԿԱ Խաբարովսկ» թիմում։ 2004 թվականին առաջին անգամ խաղացել է Վրաստանի ֆուտբոլի հավաքականում։ Խաղացել է 24 խաղ, ընդ որում 7-ը տեղի են ունեցել Եվրո-2008 մրցախաղի ժամանակ։


== Կարիերայի վիճակագրություն ==
2015 թվականի դեկտեմբերի 21-ի դրությամբ։


=== Միջազգային ===
2015 թվականի հունիսի 9-ի դրությամբ։


== Ձեռքբերումներ ==
«Ռուբին»

Ռուսաստանի չեմպիոն։ 2008, 2009
Ռուսաստանի առաջնությունում բրոնզե մեդալակիր։ 2010


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Կա Ֆարսետի

Կա Ֆարսետի (իտալերեն՝ Ca' Farsetti) կամ Պալացցո Դանդոլո Ֆարսետի (իտալերեն՝ Palazzo Dandolo Farsetti), պալատ իտալական Վենետիկ քաղաքում, տեղակայված է Մեծ ջրանցքի Սան Մարկո շրջանում։ Գտնվում է Ռիալտո կամրջից ոչ հեռու։


== Պատմություն ==
Պալատը կառուցվել է 13-րդ դարում դոժ Էնրիկո Դանդոլոյի ժառանգների կողմից։ Ֆեդերիգո Կոնտարինին, որը գնել էր այն 1440 թվականին, ավելացրել է է ևս երկու հարկ։ 1524 թվականին տեղի ունեցած հրդեհի հետևանքով պալատը գրեթե ամբողջությամբ ավերվել է։ Շուրջ 1670 թվականին այն ձեռք է բերել Ֆարսետի ընտանիքը, որը 18-րդ դարում այստեղ հիմնել է ակադեմիա։ 19-րդ դարի սկզբին պալատը վերափոխվել է հյուրանոցի, իսկ 1926 թվականին այն դարձել է Վենետիկի քաղաքապետարանի սեփականությունը։


== Տես նաև ==
Վենետիկի պալատներ


== Ծանոթագրություններ ==
Սան Կլեմենտե Սասեբաս

Սան Կլեմենտե Սասեբաս (իսպ.՝ San Clemente Sasebas, բասկ.՝ Sant Climent Sescebes, կատ.՝ Sant Climent Sescebes), քաղաք և մունիցիպալիտետ Իսպանիայում, մտնում է Ժիրոն պրովինցիայի մեջ, որը հանդիսանում է Կատալոնիա ինքնավար մարզի մի մաս։ Մունիցիպալիտետը գտնվում է Ալտ-Էմպորդ համայնքում։ Բնակչությունը կազմում է 521 մարդ (2010)։ Զբաղեցնում է 24,37 քառ. կմ տարածք։ Փոստային ինդեքս - 17751։


== Բնակչություն ==


== Ծանոթագրություններ ==


== Հղումներ ==
Página web del Ayuntamiento de Sant Climent Sescebes
Instituto de Estadística de Cataluña
Թեմիստոկլեսյան պարիսպ

Թեմիստոկլեսյան պարիսպ (հուն․՝ Θεμιστόκλειον τείχος), պաշտպանական պարիսպներ Հին Հունաստանի Աթենական քաղաք-պետությունում։ Դարպասները կրել են աթենական պետական գործիչ և զորավար, Մարաթոնի ճակատամարտի հերոս Թեմիստոկլեսի անունը։
Թեմիստոկլեսյան դարպասները կառուցվել են հույ-պարսկական պատերազմներից անմիջապես հետո՝ մ․թ․ա․ 5-րդ դարում։ Այն նպատակ ուներ հաջորդիվ պաշտպանել «հունական աշխարհի» կենտրոն համարվող Աթենքը պարսիկ զավթիչներից, ինչպես նաև արտաքին աշխարհի թշնամական բանակների հնարավոր ներխուժումներից։


== Պատմություն ==
Հելլենների վաղեմի թշնամի պարսիկները մշտապես համակված են եղել հունական աշխարհին տիրելու անսանձ ձգտումով։ Հունաստանը նվաճել փորձում է նախ և առաջ Դարեհ I-ը, սակայն ձախողվում է։ Հոր գործը փորձում է շարունակել որդին՝ պարսից երկչոտ արքա Քսերքսեսը, ում հաջողվում է սկզբնական շրջանում հաջողության հասնել հույների նկատմամբ։ Վերջինիս մեծաթիվ բանակին նույնիսկ հաջողվում է մուտք գործել Աթենք և հրկիզել քաղաքը։ Բարբարոսների «սպիտակ եղեռնագործության» հետևանքով ոչնչացվում են բազմաթիվ շինություններ, արձաններ և ամրություններ։ Թեպետ ականավոր զորավար Թեմիստոկլեսի ջանքերով պարսից հրոսակները դուրս են շպրտվում Պելոպոնեսյան թերակղզուց, այնուամենայնիվ նոր հարձակման վտանգը իրատեսական էր։ Հույները լրջորեն անհանգստացած էին այս հանգամանքով և դա է պատճառը, որ միահամուռ կերպով որոշվում է կառուցել պաշտպանական պարիսպներ։ Պաշտպանական ամրության ծրագրին դեմ էին աթենացիների գլխավոր ախոյանները՝ լակեդեմոնցիները (սպարտացիները)։
Սպարտացիների դիրքորոշումը պաշտպանում էին նաև Պելոպոնեսի մյուս պոլիսները, ովքեր մտավախություն ունեին, որ Թեմիստոկլեսյան պարիսպը կարող է դառնալ Աթենքի համար կարևոր ռազմավարական նշանակության ամրություն և որ այն զերծ կպահի քաղաք-պետությունը Կորնթոսի պարանոցի միջոցով նախատեսվող ներթափանցումներից։ Ըստ Թուկիդիդեսի աշխատության՝ նման հակասությունների պայմաններում Թեմիստոկլեսը ստանձնում է պարսպի շինարարական աշխատանքների իրականացումը և այն ավարտում միայն մ․թ․ա․ 479 թվականին։ Պարսպի համար հիմք են դառնում նաև պարսիկների կողմից ապամոնտաժված և քանդված շինությունների մնացորդները։ Թեմիստոկլեսյան պարսպի ընդհանուր երկարությունը կազմել է 8500 մետր, բարձրությունը՝ 8-10 մետր, իսկ լայնությունը՝ 3 մետր։ Կազմված է եղել առնվազն տասներեք դարպասներից։ Ավերվել է մ․թ․ա․ 404 թվականին։


== Ծանոթագրություններ ==
Իլմաստալու

Իլմաստալու (էստ․՝ Ilmastalu), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լեիսի (գյուղական ավան, Լեիսի շրջան)

Անվան այլ կիրառումների համար տե՛ս՝ ԼեիսիԼեիսի (էստ․՝ Leisi), գյուղական ավան Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղական ավանում բնակվում էր 264 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ռոքնռոլ

Ռոքնռոլ ( անգլ.՝ rock and roll կամ rock'n'roll), երաժշտական ժանր՝ տարածում գտած 1950-ականներին։ Ձևավորվել է աֆրոամերիկյան և «սպիտակ» ժանրերի էլեմենտների համատեղումից, ինչպես ռիթմ-ն-բլյուզը և քանթրին։ Սպիտակամորթ կատարողների ոճը նաև ստացել է ռոկաբիլիանվանումը։ 
Առանձնահատկություններ - սա կոնկրետ ռիթմ է, պարային տեմպ, կատարման համարձակություն։ Ավանդական գործիքներն են էլեկտրոկիթառը, կոնտրաբասը, հարվածայինները, ֆորտեպիանոն և սաքսոֆոնը։ Ռոկաբիլլի խմբերի կազմը սովորաբար 3 հոգի է (կիռաթ, կոնտրաբաս, ռիթմ-կիթառ կամ հարվածայիններ)։ Ռոքնռոլլի համար հատկանշական է 4/4 (չորս քառորդ) չափը։
1960-ականների սկզբին ռոքնռոլլի ոճական սահմանները ծավալվեցին, և հայտնվեց նոր, ինքնուրույն ժանր - ռոք երաժշտություն։


== Արմատներ ==
Ռոքնռոլը հայտնվեց ամերիկյան երաժշտության տարբեր ոճերի սինթեզի արդյունքում։ 1950-ականներին ամերիկական Հարավի սպիտակամորթ և սևամորթ երաժիշտները սկսեցին խառնել ռիթմ-էնդ-բլյուզը, բուգի-վուգին, քանթրին և գոսպելը` հասնելով նոր հնչողության։ Բիլլ Հեյլը օգտագործեց աֆրոամերիկյան սլենգը և բուգի-վուգին իր ռիթմիկ երգերում։


== Տերմինի ծագումնաբանություն ==
Համարվում է, որ «ռոքնռոլ» երաժշտական տերմինը ներմուծվել է Ալան Ֆրիդոմի օգտագործմամբ։ Ռոքնռոլլը հանդիսացավ ժամանակակից հայտնի երաժշտության մեջ առաջին ոճը, որը զարգացավ և կատարվեց հավասարապես և՜ սևամորթների, և՜ սպիտակամորթների կողմից, որը արդյունքում բերեց ռասայական խտրականության մասնակի նվազեցման։


== Վաղ նշումներ ==
1949 թվականին աֆրոամերիկյան կատարող Վայնոնի Խարիսը ձայնագրեց «All She Wants to Do Is Rock» անվանմամբ երգ, որտեղ օգտագործվում էր «ռոքնռոլ» բառը։ Չնայած, որ դժվար է հստակ նշել ոճի ժամանակային սկիզբը, հետազոտողները հաճախ առաջնահերթությունը տալիս են առաջին ռոքնռոլ երգին՝ «Rocket 88», որը ձայնագրվել է 1951 թվականի մարտին ռիթմ-ն-բլյուզային խումբ Այկա Տերներայի կողմից։ Առաջին ռոքնռոլ են նաև անվանում Ֆետս Դոմինոյի «The Fat Man»-ը՝ իր հստակ բուգի-վուգի ռիթմով և երկտողների միջև ֆալցետային սկետով; Բիլ Հեյլի «Rock the Joint» (1952) և «Rock Around the Clock» (1954) երգերը; Էլվիս Պրեսլիի «That’s All Right, Mama» (1954) երգը։ Բիլ Հեյլի «Rock Around the Clock» երգը, որը ձայնագրվել է 1954 թվականի ապրիլի 12-ին, և «Shake, Rattle and Roll» -ը խաղացին որոշիչ դեր ռոքնռոլի մասսայական հայտնիության մեջ։ Քանի որ «ռոքնռոլ» տերմինը այն ժամանակ դեռ չէր հասել համընդհանուր ճանաչման «Rock Around the Clock»-ը նշվեց որպես ֆոքստրոտ։


== Արտաքին հղումներ ==
The Camp Meeting Jubilee 1910 recording
The Smithsonian's history of the electric guitar
History of Rock
Youngtown Rock and Roll Museum – Omemee, Ontario
Արբ

Արբ (մալթ.՝ Il-Kunsill Lokali tal-Għarb, անգլ.՝ Għarb), գյուղ Մալթայի Հանրապետությունում՝ Գոցո կղզու արևմտյան մասում։ 2014 թվականի մարտ ամսվա տվյալներով բնակչության թվաքանակը եղել է 1.539: Բնակավայրը հիմնադրվել է 1679 թվականին։ Անվանումը, արաբերենից թարգմանած՝ նշանակում է «Արևմտյան»։ Պահպանվել են 1699—1729 թվականներին կառուցված շինություններ, որոնք աչքի են ընկնում նրբագեղ ճակտոններով (դրանք կարելի է համեմատել Հռոմի Սուրբ Ագնեսա Ֆրանչեսկո Բառոմինի եկեղեցու ճակտոնի հետ):Գյուղի գեղատեսիլ հրապարակում, որը հաճախ է պատկերևվում փոստային բացիկներին, գտնվում է ժողովրդական ստեղծագործության թանգարան՝ հարուստ ու շքեղ հավաքածուով։ Արբից որ շատ հեռու՝ Կույս Մարիամ Տա Պինու սրբավայրում պահվում է Աստվածածնի սրբապատկերը, որը հրաշագործի համարում ունի։


== Քույր քաղաքներ ==
Արբը բարեկամական սերտ հարաբերություններ ունի հետևյալ քաղաքների հետ.

 Իտալիա Կաստրոլիբերո
 Իտալիա Մասաֆրա
 Իտալիա Պաչե դել Մելա
 Իտալիա Տորտոնա
 Իսպանիա Տոռենտե
 Ֆրանսիա Սեպե


== Պատկերասրահ ==

		
		


== Ծանոթագրություններ ==


== Արտաքին հղումներ ==
Արբի տեղական խորհուրդ
Հմայակ Հակոբյան (աճպարար)

Անվան այլ կիրառումների համար տե՛ս՝ Հմայակ Հակոբյան (այլ կիրառումներ)Հմայակ Հարությունի Հակոբյան (դեկտեմբերի 1, 1956(1956-12-01), Մոսկվա, ԽՍՀՄ), խորհրդային ռուս դերասան, կրկեսի արտիստ։ ՌԴ վաստակավոր արտիստ (1977)։
ՀԽՍՀ (1961), ԽՍՀՄ ժողովրդական արտիստ (1982) Հարություն Հակոբյանի որդին։


== Կենսագրություն ==
Հմայակ Հակոբյանը ծնվել է 1956 թվականին, Մոսկվայում։ 6-րդ դասարանից ընդունվել է Սուրիկովի անվան գեղարվեստի դպրոց, սակայն չի ավարտել այն։ Ուսումը շարունակել է Մոսկվայի էստրադային կրկեսի ուսումնարանում, սակայն ողնաշարի կոտրվածքի պատճառով չի ավարտել այն։ Հետագայում ընդունվել է Մոսկվայի Թատերական արվեստի պետական ինստիտուտ, միաժամանակ զբաղվել է սպորտով։ 1980-ականներին հեռուստատեսությամբ վարել է «Առավոտյան փոստարկղ», 1996-2001 թվականներին՝ «Բարի գիշեր երեխաներ» հաղորդաշարերը։ Նկարահանվել է բազմաթիվ ֆիլմերում՝ սկզբից որպես աճպարար, ապա՝ դերասան։ 1977 թվականին արժանացել է Ռուսաստանի վաստակավոր արտիստի կոչման։ Աճպարարների միջազգային միության անդամ է։


== Ֆիլմեր ==
«Մեծ ատրակցիոն», 1974
«Հմայիչ տղամարդը», 1978
«Էլեկտրոնիկի արկածները», 1979
«Թեհրան-43», 1980
«Խեղճ Մաշան», 1981
«Բուդուլայի վերադարձը», 1985
«Օրենքով գողերը», 1988
«Բնավորությամբ անհամապատասխան», 1989
«Կատաղած ավտոբուս», 1990
«Վարպետը և Մարգարիտան», 1994
«Գողը», 1994
«Գորինիչը և Վիկտորիան», 2005
«Երջանիկ միասին», 2008


== Ընտանիք ==
Որդին՝ Ֆիլիպ Հակոբյանը (1983), ապրում է ԱՄՆ-ում, զբաղվում է բարձր տեխնոլոգիաներով և նեոէլեկտրոնիկայով։ Նրա մայրը՝ Յուլիա Լևինան, եղել է Մեծ թատրոնի բալետի մենապարուհի
Հայրական կողմից մեծ եղբայրը՝ Արթուր Հակոբյանը, բնակվում է Իսրայելում
Հայրական կողմից մեծ քույրը բնակվում է Իսրայելում.
Մայրը՝ Լիա Իվանովնա Հակոբյանը, եղել է Հարություն Հակոբյանի ասիստենտը, հետագայում դարձել է օպերային երգչուհի


== Ծանոթագրություններ ==


== Արտաքին հղումներ ==
Հմայակ Հակոբյան (անգլ.) Internet Movie Database կայքում
We Still in This Bitch

«We Still in This Bitch», ամերիկացի ռեփեր B.o.B-ի երգն է, համագործակցությամբ ռեփերներ T.I.-ի և Ջուսի Ջեյի հետ։ Այն թողարկվել է 2013 թվականի հունվարի 8-ին, որպես B.o.B-ի «Underground Luxury» կոչվող երրորդ ստուդիական ալբոմի առաջին սինգլ։ Երգը գրվել է B.o.B-ի, T.I.-ի, Ջուսի Ջեյի և Mike Will Made It-ի կողմից, վերջինս նաև երգի պրոդյուսերն է։


== Թողարկում ==
Երգի պրեմիերան կայացել է 2012 թվականի նոյեմբերի 7-ին, իսկ նույն ամսում այն ընդգրկվել է B.o.B-ի «Fuck Em We Ball» միքսթեյպում։ 2013 թվականի հունվարի 8-ին երգը թողարկվել է որպես նրա «Underground Luxury» ալբոմի առաջին սինգլ։


== Տեսահոլովակ ==
Երգի տեսահոլովակի պրեմիերան կայացել է 2013 թվականի հունվարի 13-ին MTV-ի եթերում, իսկ այնուհետև տեղադրվել է B.o.B-ի ՅուԹուբի պաշտոնական էջում։


== Հիթ շքերթներ ==


=== Շաբաթական հիթ շքերթներ ===


=== Տարեվերջի հիթ շքերթներ ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Նիժնեե Սոլոտվինո

Նիժնեե Սոլոտվինո (ուկրաիներեն՝ Нижнє Солотвино), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Նիժնեե Սոլոտվինո գյուղում բնակվում էր 836 մարդ։ Բնակավայրը զբաղեցնում է 1083 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ԱՄՆ առաջին տիկին

ԱՄՆ առաջին տիկին (անգլ.՝ First Lady of the United States), Սպիտակ տան տիրուհու տիտղոսը։ Չնայած նրա պարտականությունները պաշտոնապես սահմանված չեն, բայց նա կարևոր դեր է խաղում երկրի հասարակական կյանքում։ Ավանդաբար տանտիրուհու պարտականությունները կատարում է ԱՄՆ նախագահի կինը, սակայն երբեմն տիտղոսը կարող է կրել այլ կին, օրինակ՝ երբ նախագահն ամուրի է, նրա կինը մահացել է կամ չի կարող կատարել առաջին տիկնոջ պարտականությունները։ 2021 թվականի հունվարի 20-ից ԱՄՆ առաջին տիկինը Ջո Բայդենի կինն է` Ջիլ Բայդենը։


== Նկարագրություն ==
Տիտղոսն ընտրովի չէ և ոչ մի պաշտոնական պարտականություն չի ենթադրում։ Ավանդաբար Սպիտակ տան տիրուհին զբաղված չէ այլ աշխատանքային գործունեությամբ, նրա պարտականությունների մեջ է մտնում Սպիտակ տան բոլոր հանդիսությունների կազմակերպումը։ Առաջին տիկինը ներկա է գտնվում բազմաթիվ պաշտոնական արարողությունների ու պետական միջոցառումների ինչպես նախագահի հետ միասին, այնպես էլ ինքնուրույն։ Առաջին տիկինն ունի իր ծառայողների խումբը, այդ թվում՝ Սպիտակ տան հասարակության հետ կապերի բաժնի ղեկավարը, աշխատակիցների ղեկավարը, մամլո քարտուղարը, գլխավոր ֆլորիստ-դիզայները, շեֆ խոհարարը։ Առաջին տիկնոջ գրասենյակը նախագահի գործադիր գրասենյակի մի ճյուղն է։
«Առաջին տիկին» եզրույթն առաջին անգամ օգտագործվել է Ջեյմս Մեդիսոնի պանեգիրիկում, որը նվիրված էր կնոջը` Դոլի Մեդիսոնին։ Սակայն պաշտոնապես տերմինն սկսել է գործածվել միայն Սպիտակ տանը Հարիեթ Լեյնի հայտնվելուց հետո։
ԱՄՆ առաջին տիկնոջ տիտղոսն առաջինը կրել է Ջորջ Վաշինգտոնի կինը՝ Մարթա Վաշինգտոնը, թեև հենց եզրույթը լայն շրջանառության մեջ մտել է ավելի ուշ։ Նախագահներ Ջոն Թայլերն ու Վուդրո Վիլսոնն ունեցել են երկու առաջին տիկին. երկուսն էլ իրենց պաշտոնավարության տարիներին ամուսնացել են երկրորդ անգամ։ 2017 թվականի հունվարի 20-ին Դոնալդ Թրամփի երդմնակալությունից հետո նրա կինը՝ Մելանյա Թրամփը, դարձել է առաջին տիկինը՝ այդ պաշտոնում փոխարինելով Բարաք Օբամայի կնոջը՝ Միշել Օբամային։
Այժմ նախկին չորս առաջին տիկնանցից կենդանի են՝ Ջիմի Քարթերի կին Ռոզալին Քարթերը, Բիլ Քլինթոնի կին Հիլարի Քլինթոնը, Ջորջ Բուշ կրտսերի կին Լորա Բուշը, Բարաք Օբամայի կին Միշել Օբաման։


== Տես նաև ==
ԱՄՆ-ի առաջին տիկիններ


== Ծանոթագրություններ ==
Ծաղկավան կամավորական ջոկատ

«Ծաղկավան» կամավորական ջոկատ։ Կազմավորվել է 1989 թվականին ՀՀ Իջևանի շրջանի Ծաղկավան գյուղում (այժմ Տավուշի մարզում)։ 1989-1994 թվականներին ջոկատը մասնակցել է Ծաղկավանի, Իջևանի շրջանի Կիրանց գյուղի ինքնապաշտպանական և Ղազախի շրջանի Խրեմլու գյուղի հենակետի ճնշման մարտերին։ Հրամանատարն է եղել Գ.Ասիրյանը։ Ջոկատից զոհվել է 1 ազատամարտիկ։
ՖԻՖԱ Աշխարհի առաջնություն եզրափակիչ 1930

Ֆուտբոլի աշխարհի առաջնության եզրափակիչ 1930, տեղի էր ունենալու Ուրուգվայ և Արգենտինայի ֆուտբոլի ազգային հավաքականների միջև։
Եզրափակիչը տեղի էր ունենալու Էստադոի Սենտենարիո մարզադաշտում՝ հուլիսի 30-ին։ 10-ը երկրպագուներով լի նավեր դուրս եկան Բուենոս Այրեսից և ուղղվեցին դեպի Մոնտեվիդեո։ Մոտ 10–15,000 արգենտինացի երկրպագու ժամանեցին Մոնտեվիդեո, սակայն նավահանգիստն այնքան լի էր, որ շատերը չհասցրեցին ժամանակին հասնել մարզադաշտ։ Մարզադաշտի մուտքի մոտ կար խիստ հսկողություն, քանի որ մեծ էր անկարգությունների հնարավորությունը։ Մարզադաշտը բացվեց ժամը 8-ին՝ խաղից վեց ժամ առաջ և մինչ երեկո, ազատ նստատեղ չկար. պաշտոնապես հանդիսականների թիվը գերազանցում էր 93,000-ը։ Սակայն թիմերի միջև վեճ առաջացավ կապված գնդակի հետ, և ՖԻՖԱ-ն որոշեց, որ առաջին խաղակեսում կօգտագործվի Արգենտինայի գնդակը, իսկ երկրորդ կեսում՝ Ուրուգվայինը։ Համեմատած կիսաեզրափակչի հետ Ուրուգվայի կազմում տեղի էր ունեցել մեկ փոփոխություն՝ Անսելմոն փոխարինել էր հիվանդ Կաստրոյին։ Լուիս Մոնտին խաղաց, չնայած երկրպագուների կողմից մահվան սպառնալիքներին։ Մրցավարն էր բելգիացի Ջոհն Լանգենուսը, ով ստանալով ապահովության երաշխիք համաձայնեց մրցել եզրափակիչը խաղից մի քանի ժամ առաջ։ Նա խնդրեց, որպեսզի խաղի ավարտի սուլիչից հետո, նավահանգստում լինի նավ, որով նա անհրաժեշտության դեպքում արագ կլքի քաղաքը։ 
Մյուս օրն Ուրուգվայում հայտարարվեց հանգստյան օր։ Արգենտինայի մայրաքաղաք՝ Բուենոս Այրեսում կատաղած երկրպագուները քարեր էին նետում Ուրուգվայի դեսպանատան վրա։ Եզրափակչին մասնակցած վերջին կենդանի խաղացողն արգենտինացի հարձակվող Ֆրանսիսկո Վարալյոն էր, ով մահացավ 2010 թ-ի օգոստոսի 30-ին։


== Խաղի մանրամասներ ==


== Տես նաև ==
Ֆուտբոլի աշխարհի առաջնություն 1930


== Ծանոթագրություններ ==


== Արտաքին հղումներ ==
Ֆուտբոլի աշխարհի առաջնության եզրափակիչ 1930 fifa.com Archived 2013-11-01 at the Wayback Machine.
Բերնարդինո Լիչինիո

Բերնարդինո Լիչինիո (իտալերեն՝ Bernardino Licinio; 1489[…], Վենետիկ, Վենետիկի հանրապետություն - 1565[…], Վենետիկ, Վենետիկի հանրապետություն), իտալացի նկարիչ, Վենետիկի գեղարվեստի դպրոցի ներկայացուցիչ։
Նկարչի կենսագրությունը ներկայացվել է Ջորջո Վազարիի առաջին երկու հրատարակություններում, սակայն նրա ներկայացմամբ Բերնարդինո Լիչինիոյին երեք դար շփոթել են Ջովաննի Անտոնիոյի հետ, որի արվեստանոցում աշխատում էր Բերնարդինոն։ Նկարիչների և նրանց ստեղծագործությունների տարանջատմանը նպաստել է Գուստավ Լյուդվիգը 1903 թվականին տպագրված իր մանրամասն աշխատության մեջ։


== Կենսագրություն ==
Բերնարդինո Լիչինիոն եղել է գավառական նկարիչների ընտանիքից։ Երիտասարդ տարիներին տեղափոխվել է Վենետիկ։ Որոշ ժամանակ աշխատել է նկարիչ Ջովաննի Անտոնիո Պորդենոնեի արվեստանոցում։ Ներկայումս հայտնի առաջին աշխատանքը թվագրվում է 1522 թվականին, երբ նկարիչը մոտ 37 տարեկան էր։ Բերնարդինոն ստեղծել է  աստվածաշնչյան կոմպոզիցիաներ և դիմանկարներ։ Պահպանված ստեղծագործությունների մեծ մասը պատկանում է 1630-ական թվականներին՝ նկարչի հայտնիության ծաղկման ժամանակաշրջանին։ 
Նրա ստեղծագործական ոճը զուգակցել է Ջորջոնեի, Տիցիանի և Պալմա իլ Վեկկոյի ստեղծագործությունների թույլ ազդեցությունները։ Նկարիչը դժվարությամբ է հաղթահարել իր կերպարների կարծրությունը՝ փոխհատուցելով դա չափազանց վառ գույներով, այդ թվում՝ կարմիրի տարբեր երանգներով, որոնք այդքան սիրում էին վենետիկցիները։ Նկարչի ժողովրդականության վրա ազդել են նկարիչ Ջորջոնեի վաղահաս մահը, Տիցիանի դիմանկարների թանկ գները (որը դարձավ Կառլոս V կայսրի պալատական նկարիչը), Վենետիկից դիմանկարի վարպետներ Սեբաստիանո դել Պիոմբոյի և Լորենցո Լոտտոյի հեռանալը։
Նկարչի թվագրած վերջին ստեղծագործությունը նշվում է 1546 թվականին։ Փաստաթղթերում Բերնարդինո Լիչինիոյի մասին վերջին հիշատակումը նշվում է 1549 թվականին։


== Պատկերասրահ ==

		


== Ծանոթագրություններ ==


== Գրականություն ==
Freedberg, Sydney J. Painting in Italy, 1500-1600 / Pelican History of Art. — Penguin Books Ltd, 1993. — С. 344—345.


== Արտաքին հղումներ ==
Painters of reality: the legacy of Leonardo and Caravaggio in Lombardy
Տևերոլա

Տևերոլա (իտալերեն՝ Teverola), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 11 407 մարդ։ Բնակչության խտություն կազմում է 1618 մարդ/կմ²։ Զբաղեցնում է 6 կմ² մակերես տարածք։ Փոստային ինդեքս՝ 81030, հեռախոսային կոդ՝ 081։
Ակարլու

Ակարլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 195 կովկասյան թաթար բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Զուավ (նկար, Վան Գոգ)

«Զուավ» (ֆր.՝ Le zouave), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1888 թվականին։ Յուղաներկով կտավի չափերն են 82 × 65 սմ։
Այսօր «Զուավ» ստեղծագործությունը պահպանվում և ցուցադրվում է Վան Գոգի թանգարանում (Ամստերդամ, Նիդերլանդներ)։


== Պատմություն ==
Վինսենթ վան Գոգը երեսունհինգ տարեկան էր, երբ տեղափոխվում է Առլ՝ Ֆրանսիայի հարավ։ Այնտեղ նկարիչը իր ստեղծագործական կարիերայի գագաթնակետին հասավ՝ ստեղծելով իր լավագույն կտավներից։ Այդ ժամանակ են ստեղծվել նաև «Բերք», «Երիտասարդ ճապոնուհին» նկարները։


== Նկարագիր ==
Գոգը հիացած էր, որ «Զուավ» ստեղծագործության համար գտել էր բնորդ՝ զինվոր-զուավի։ Կտավում հեղինակը պատկերել է զուավի՝ փոքր դեմքով, մեծ պարանոցով և արտահայտիչ աչքերով։ Դիմանկարի հերոսը պատկերված է վառ գույներով, որոնց Գոգը անվանել է «անպատեհ երանգների վայրի համակցություն»։ Զուավների համազգեստը կապույտ էր՝ նարնջակարմիր հյուսակներով։ Ֆեսը եղել է կարմիր գույնի։ Կրծքին եղել են երկու դեղին աստղ։ Զինվորը նկարված է կանաչ դռան և աղյուսե պատի ֆոնին։
«Զուավ» կտավը Գոգը չի հավանել և անվանել է «այլանդակ ու անհաջող», սակայն ընդունել է որպես մարտահրավեր, որը կարող է ընդլայնել նրա գեղարվեստական դիապազոնը։ Բացի դիմանկարից, նկարիչը ստեղծել է նաև այլ զուարների դիմանկարներ։


== Պատկերասրահ ==

		


== Ծանոթագրություններ ==


== Արտաքին հղումներ ==
Vincent van Gogh The Zouave. Նկարը թանգարանի կայքում
Ալբանիայի բանկ

Ալբանիայի Բանկ (ալբ․՝ Banka e Shqipёrisё), Ալբանիայի կենտրոնական բանկն է։


== Պատմություն ==
1925 թվականի մայիսի 15-ին Ալբանիայի կառավարության համաձայնությամբ իտալական կոնսորցիումը ստեղծեց Ալբանիայի Ազգային բանկը։ Բանկի գլխավոր գրասենյակը գտնվում էր Դուրրեսում, իսկ ադմինիստրատիվ կոմիտեն՝ Հռոմում։ 1944 թվականին Ազգային բանկը վերանվանվեց Ալբանիայի Կառավարական բանկ։ 1945 թվականի հունվարին հակաֆաշիստական ազգային ազատական խորհրդի նախագահության հրամանով վերացվել է Կառավարական բանկի կոնցեսիան։ 1945 թվականի հունվարի 3-ին ընդունվեց օրենք Ալբանիայի Կառավարական բանկի վերաբերյալ, ըստ որի այն ստացավ կենտրոնական բանկի կարգավիճակ։
1992 թվականի ապրիլի 22-ին Ալբանիայի Կառավարական բանկը վերանվանվեց Ալբանիայի Բանկ։


== Ծանոթագրություններ ==


== Գրականություն ==
Бутаков Д.Д., Золотаренко Е.Д., Рыбалко Г.П. Валюты стран мира։ Справочник / Под ред. С. М. Борисова, Г. П. Рыбалко, О. В. Можайскова. — 5-е изд., перераб. и доп. — М.։ Финансы и статистика, 1987. — 383 с.


== Արտաքին հղումներ ==
Պաշտոնական կայք
Մեծ պալատ (Փարիզ)

Մեծ պալատ (ֆր.՝ Grand Palais), փառահեղ ճարտարապետական կառույց «beaux-arts» ոճով, գտնվում է Փարիզի 8-րդ շրջանում, Ելիսեյան դաշտերից ձախ։ Հայտնի է որպես խոշոր մշակութային և ցուցադրական կենտրոն։


== Պատմություն ==
«Գեղեցիկ արվեստների մեծ պալատը» ստեղծվել է 1897 թվականին Փարիզում, Արդյունաբերության պալատի տեղում` միջազգային ցուցադրության համար, որը պետք է տեղի ունենար 1900 թվականի ապրիլի 15-ից նոյեմբերի 12-ը։ Շենքը, ինչպես ասում են, նվիրված էր ֆրանսիական արվեստի փառքին և ի սկզբանե նախասահմանված էր մայրաքաղաքի պաշտոնական մշակութային միջոցառումների ընդունման համար։
1925 թվականին Մեծ պալատը ժամանակակից դեկորատիվ և կիրառական արվեստների միջազգային ցուցադրությունների կենտրոն էր։


== Ճարտարապետություն ==

Ջորջ Ռեսիպոնի պղնձե մարտակառքի աշխատանքները զարդարում են երկու մուտքը` հյուսիսարևելյան և հարավարևելյան։ Այդ այլաբանական արձանները ներկայացնում են ` Ելիսեյան դաշտերի կողմից` «L’Immortalité devançant le Temps» (անմահություն), Սենայի կողմից` «L’Harmonie triomphant de la Discorde» (ներդաշնակություն)։


== Թանգարան ==
Պալատի հյուսիսային թևը զբաղեցնում է Գեղարվեստի պատկերասրահը, իսկ արևմտյան թևը` Հայտնագործությունների թանգարանը։


== Տես նաև ==
Փոքր պալատ


== Ծանոթագրություններ ==
Տուլգաս (Հյուսիսային Դվինայի վտակ)

Տուլգաս (ռուս.՝ Тулгас), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Հյուսիսային Դվինա գետի ձախ ափին՝406 կմ հեռավորության վրա։ Գետի երկարությունը 29 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000027968
Հիդրոլոգիական ուսումնասիրությունների կոդը - 103002796
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դվորեց (գյուղ, Ժիտոմիրի շրջան)

Անվան այլ կիրառումների համար տե՛ս՝ ԴվորեցԴվորեց (ուկրաիներեն՝ Двірець), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Դվորեց գյուղում բնակվում էր 534 մարդ։ Բնակավայրը զբաղեցնում է 0,067 կմ² տարածք։ Բնակչության խտությունը կազմում էր 7970,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բեն Բլուշի

Բեն Բլուշի (ալբ․՝ Ben Blushi, հունվարի 1, 1969(1969-01-01), Տիրանա, Ալբանիա), ալբանացի քաղաքական գործիչ և բանաստեղծ։ 2001-ից 2002 թվականներին եղել է Ալբանիայի Կրթության և գիտության նախարար։ Ներկա պահին Բեն Բլուշին «Լիբրա» ձախ լիբերալիստական կուսակցության պարագլուխն է։


== Կենսագրություն և կարիերա ==
Բեն Բլուշին ծնվել է 1969 թվականի հունվարի 1-ին Ալբանիայի մայրաքաղաք Տիրանայում։ Տիրանայի համալսարանում ուսումնասիրել է ալբաներեն և ալբանական գրականություն։ 1991 թվականին միացել է «Koha Jonë» շաբաթաթերթին, իսկ հետո դարձավ դրա գլխավոր խմբագիրը։ 1999 թվականին Բլուշին սկսել է իր քաղաքական գործունեությունը։ 2000 թվականին մի քանի ամիսների ընթացքում նա Ալբանիային արտաքին գործերի նախարարի տեղակալն էր։ 2001-ից 2002 թվականներին դարձել է Ալբանիայի Կրթության և գիտության նախարարը։ Ալբանիայի ազգային ժողովի պատգամավոր է։
Բեն Բլուշին աթեիստ է։


== Ստեղծագործական կյանք ==
2008 թվականի ապրիլին Բեն Բլուշին լույս է ընծայում իր առաջին վեպը, որը կոչվոմ է «Կյանքը կղզում» (Të jetosh në një ishull). այն դարձավ ալբանական գրական ասպարեզի բեսթսելլեր։ Մի քանի ամիսների ընթացքում գիրքը դարձավ Ալբանիայում ռեկորդակիր, քանի որ վաճառվեց 30 հազար օրինակով։ Վեպի գործողությունները ծավալվում են ալբանական պատմության ծալքերում՝ նկարագրելով Օսմանյան կայսրության ժամանակաշրջանը (15-18-րդ դարեր)։
Գրողի երկրորդ վեպը դարձավ «Օթելլոն, վենետիկցի մավրը»։ Այն գրողին հաղթանակ բերեց Եվրոպական գրականության խորհրդի կողմից 2014 թվականին։


== Ծանոթագրություններ ==


== Արտաքին հղումներ} ==
Strona poświęcona literaturze albańskiej
Biogram na stronie wydawnictwa Toena
Սելիվանիխա (գյուղ, Եգորևսկի շրջան)

Սելիվանիխա (ռուս.՝ Селива́ниха), գյուղ Ռուսաստանի Մոսկվայի մարզի Եգորևսկի շրջանի կազմում։
Բնակչությունը 2007 թվականին գրանցված տվյալներով կազմում էր 1176 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4754) Պանթուս

(4754) Պանթուս (անգլ.՝ Panthoos), աստերոիդ Յուպիտերի տրոյացիներից։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 5,22765 ա. մ., առավելագույնը մոտենում է 5,1659 ա. մ. հեռավորության վրա և հեռանում 5,2894 ա. մ.։ Արեգակի շուրջ մեկ ամբողջական պտույտ է կատարում 4365,74 երկրային օրվա ընթացքում, իր ուղեծրով շարժվելով միջինում 0,08246 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4754) Պանթուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերսաբե Հովսեփյան

Բերսաբե Հովսեփյան-Սնղչյան (պարսկերեն՝ برسابه هوسپیان, 1906, Սպահան, Իրան - 1999, ԱՄՆ), իրանահայ մանկավարժ։ Թեհրանում առաջին մանկապարտեզի հիմնադիրը։


== Կենսագրություն ==
Բերսաբե Հովսեփյանը ծնվել է 1906 թվականին Չհարմալի Մամուկա գյուղում։ Մանուկ հասակում նրա ընտանիքը տեղափոխվել է Թեհրան։ 1942 թվականին ավարտել է Թեհրանի Հայկազյան դպրոցը, այնուհետև դասավանդել է նույն դպրոցում, հետագայում` նաև Էնզելիի հայկական դպրոցում։
1930 թվականին Բերսաբեն Թեհրանում հիմնել է առաջին մանկապարտեզը, որը գործել է Իրանի մշակույթի նախարարության հավաստագրով, առարկաները դասավանդել են պարսկերենով։ 1954 թվականին մանկապարտեզին կից հիմնադրել է տարրական, 1959 թվականին` միջնակարգ դպրոցներ։
1949-1951 թվականներին մեկնել է Ժնև, սովորել տեղի մանկավարժական համալսարանի մանկապատանեկան հոգեբանության ֆակուլտետում։ Մանկավարժությանը զուգահեռ զբաղվել է հասարակական գործունեությամբ, 1968 թվականին եղել է Հայ կանանց միության հիմնադիրներից մեկը։


== Պարգևներ ==
Իրանի կրթության և դաստիարակության նախարարության երկրորդ կարգի շքանշան։


== Պատկերասրահ ==

		


== Ծանոթագրություններ ==
Քոլենբերգ

Քոլենբերգ(գերմ.՝ Collenberg), կոմունա Գերմանիայում։ Գտնվում է Բավարիա երկրամասում։ Ենթարկվում է Ներքին Ֆրակոնիա վարչական շրջանին։ Մտնում է Միլտենբերգ շրջանի մեջ։ Բնակչությունը 2542 մարդ է(2010 թվական, դեկտեմբերի 31)։ Զբաղեցնում է 23, 85 կմ² տարածք։ Պաշտոնական կոդն է 09 6 76 117։
Կոմունան բաժանված է 3 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական էջ
Էլեոնորա (պատմվածք)

Անվան այլ կիրառումների համար տե՛ս՝ Էլեոնորա«Էլեոնորա» (անգլ.՝ Eleonora ), ամերիկացի գրող Էդգար Ալլան Պոյի գրչին պատկանող պատմվածք, որն առաջին անգամ տպագրվել է 1842 թվականին։ Այն Էդգար Ալլան Պոյի այն քիչ  պատմվածքներից է, որը համեմատաբար ունի «երջանիկ» ավարտ։ Էդգար Ալլան Պոյի ստեղծագործություններն ուսումնասիրողներից շատերն այդ պատմվածքը համարել են ինքնակենսագրական։ «Էլեոնորա» պատմվածքը շարունակել է Էդգար Ալլան Պոյի ստեղծագործությունների շարքը, որտեղ կենտրոնական գործողությունների առանցքում երիտասարդ կնոջ մահն է (Աննաբել Լի, Ագռավը, Մորելլա, Լիգեյա)։


== Սյուժե ==
Պատմողն իր հորաքրոջ և նրա դստեր հետ ապրում է հովվերգական, դրախտային վայրում։ Նրանք, չնայած իրարից անջատ, բայց երջանիկ են ապրում։ Նրանց շրջապատող աշխարհը հիասքանչ ու պայծառ է՝ երփներանգ մարգագետիններ, ֆլամինգո, գետեր... Տասնհինգ տարի անց պատմողի և Էլեոնարայի միջև սեր է բոցավառվում։ Շրջապատող աշխարհն ավելի պայծառ ու գեղեցիկ է դառնում։ Սակայն Էլեոնորան հիվանդանում է։ Կանխազգալով իր մոտալուտ մահը՝ նա անհանգստանում է, որ իր մահից հետո սիրելին կհեռանա հովտից և ուրիշին կգտնի։ Հերոսը երդվում է, որ երբեք չի ամուսնանա և իր երդմանը վկայակոչում է Ամենաբարձրյալին։
Էլեոնորայի մահից հետո, սակայն, հիասքանչ հովիտն սկսում է կորցնել իր հրապույրն ու ջերմությունը։ Հերոսը հեռանում է այդտեղից և տեղափոխվում ինչ–որ քաղաք, որտեղ հանդիպում է Էրմինգարդ անունով մի գեղեցիկ կնոջ, որի հետ, առանց խղճի խայթ զգալու, ամուսնանում է։ Շատ չանցած՝ նրան երազում այցի է գալիս Էլեոնորան և օրհնում նրա և այդ կնոջ միությունը։


== Վերլուծություն ==
Պատմվածքում, անշուշտ, Պոյի անձնական կյանքի հետ համընկնումներ կան։ Այսպես, պատմվածքը գրելու ժամանակ հեղինակի կնոջ՝ Վիրջինիա Քլեմի մոտ արդեն ի հայտ էին եկել մահացու հիվանդության նշաններ, որոնք, թեև հինգ տարի անց, բայց դարձել են նրա մահվան պատճառը։ Վիրջինիան Էդգար Ալլան Պոյի հորաքրոջ աղջիկն էր, այնպես, ինչպես պատմվածքի հերոսուհին՝ Էլեոնորան՝ հեղինակի համար։
Ըստ Պոյի կյանքի ու ստեղծագործական ուղու որոշ ուսումնասիրողների՝ պատմվածքի՝ համեմատաբար երջանիկ ավարտը նաև խոսում է հեղինակի՝ մեղքը խեղդելու փորձի մասին, որը մշտապես ծագում է նրանց մոտ, ովքեր սիրելի անձնավորության մահից հետո փորձում են նոր սեր գտնել։ Պատմվածքի հիմնական ուղերձն է, որ տղամարդն իրավունք ունի առաջին սիրո մահից հետո կրկին ամուսնանալ և միևնույն ժամանակ իրեն մեղավոր չզգալ։
«Երփներանգ մարգագետինները» նկարագրող տողերը, որտեղ ապրում են հերոսները, վերցված են Պերսի Բիշի Շելլիի  «Ադոնաիս» պոեմից (1821 թվական, բանաստեղծություն 52)։
Էդգար Պոյի ընկերը [[{{{1}}}]] (1809—1858) պատմվածքն անվանել է «Արձակ բանաստեղծություն»: Նա, պատմվածքի յուրօրինակությունն ու հմուտ կառուցվածքը, համեմատել է Օսիանի ստեղծագործությունների հետ։


== Ծանոթագրություններ ==
Գաղտնի լեզու

Գաղտնի լեզու կամ թաքուն լեզու, հատուկ խմբի շփման հաստատված համակարգ, որի հիմնական նպատակն է թաքցնել օտարներից հաղորդակցման մտադրությունների իմաստը։ Գաղտնի լեզուները կարող են ունենալ լեզվական, ոչ լեզվական (ժեստեր, նշաններ, նկարներ), ինչպես նաև խառը բնույթ։ Գաղտնի լեզուն հայտնի է հին ժամանակներից։


== Ներազգային ==
Գաղտնի լեզուները կարող են պարտադրել երեխաներին, որպեսզի թաքցնեն իրենց մտադրությունները մեծահասակներից (մանկական գաղտնի լեզուներ)։
Նույն մարտավարությանը հաճախ դիմում են մեծահասակները՝ երեխաներից տեղեկացվածի իմաստը թաքցնելու նպատակով։ Օրինակ, բառերը ոչ թե ամբողջությամբ են արտահայտվում, այլ տառերով։ Լեզվի տեղաշարժի պայմաններում մեծահասակները կարող են օգտվել մեռնող լեզվից՝ տեղեկացվածը երեխաների համար անհասկանալի դարձնելու նպատակով։ Այսպես, օրինակ, 20-րդ դարի սկզբին բրիտանական Տրինիդադում մեծահասակները աստիճանաբար օգտվում էին ֆրանսերեն լեզվից՝ նպատակ ունենալով թաքցնել այն, ինչ հաղորդվում էր երեխաներից, որոնց հետ սովորաբար օգտագործում էին միայն անգլերենը։


== Ազգամիջյան ==
Ըստ էության, այս տարածաշրջանում քիչ հայտնի ցանկացած լեզու կարող է օգտագործվել որպես գաղտնի։ Այսպիսին են, օրինակ, գերմանական հրեաների լեզուն, նաև մուղաթերեն լեզուն, որը մշակել են միջինասիական գնչուները՝ լյուլները։ Տրանսվեստիտները Ջակարտայում օգտագործում են որպես գաղտնի լեզու հոլանդերենը (նախկին մետրոպոլիայի լեզուն, որը աստիճանաբար մոռացվեց անկախությունից հետո)։


=== Ռազմական ===
Ռազմական նպատակներով գաղտնի լեզուներն օգտագործվում են բավական հաճախ։ Այսպես, Արևելյան Թիմորի ապստամբներն օգտագործել են պորտուգալերեն լեզուն, որին գրեթե չէին տիրապետում իրենց գլխավոր հակառակորդները՝ ինդոնեզացիները։ Արևմտյան Սահարայի ապստամբներն օգտագործում են իսպաներեն, որոնց թույլ են տիրապետում մարոկկացիները։ 20-րդ դարում ԱՄՆ բանակը որպես նավահոյի գաղտնի լեզու է օգտագործել։ Հայրենական մեծ պատերազմի ժամանակ Կարմիր բանակի կապավորները՝ ԽՍՀՄ փոքր ժողովուրդներից եկվորները, հաճախ նույն նպատակների հետ օգտագործել են իրենց մայրենի լեզուները՝ իմանալով, որ կապի գծի մյուս ծայրում իրենց հայրենակիցն է, իսկ նրանց բանակցությունները գաղտնալսող կապավոր վերմախտը չի տիրապետում իրեն քիչ հայտնի լեզվին։


== Տես նաև ==
Գաղտնագրություն


== Ծանոթագրություններ ==


== Գրականություն ==
Тайные языки / Арапов М. В. // Социальное партнёрство — Телевидение. — М. : Большая российская энциклопедия, 2016. — С. 589. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 31). — ISBN 978-5-85270-368-2.
Виноградов Г. С. — Детские тайные языки. — Иркутск: Тип. изд-ва «Власть труда», 1926. — 28 с.
Малахов А. Под тенью фени // Журнал "[Коммерсантъ Деньги]" №28 от 18.07.2005, стр. 81
Приёмышева М. Н. Тайные и условные языки в России XIX в.: В 2-х книгах. — СПб.: Нестор-История, 2009. — 455 с. + 696 с.
Խոտ (գետ)

Անվան այլ կիրառումների համար տե՛ս՝ Խոտ (այլ կիրառումներ)Խոտ, Խոտագետ, գետ Հայաստանի Սյունիքի մարզում, Որոտան գետի ձախ վտակը։ Սկիզբ է առնում Սյունիքի բարձրավանդակից և Շինուհայր գյուղից 2 կմ հարավ-արևելքում միանում մայր գետին։ Երկարությունը՝ 5 կմ։
Հիշատակում է Ստեփանոս Օրբելյանը («Խոտագետ այդի» բառակապակցության մեջ։ Ս. էփրիկյանը, հենվելով այս վկայության վրա, Խոտագետ համարում է գետ, որն այդպես է կոչվել Խոտ գյուղի մոտով անցնելու պատճառով։


== Ծանոթագրություններ ==
Ռոմանովսկոե (գյուղ, Կաշիրսկի շրջան)

Անվան այլ կիրառումների համար տե՛ս՝ ՌոմանովսկոեՌոմանովսկոե (ռուս.՝ Романовское), գյուղ Ռուսաստանի Մոսկվայի մարզի Կաշիրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիգի

Հիգի, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սան Պիետրո Վիմինարիո

Սան Պիետրո Վիմինարիո (իտալերեն՝ San Pietro Viminario), կոմունա Իտալիայում, գտնվում է Վենետո մարզում՝ Պադովա գավառում։
Բնակչությունը 2478 մարդ, բնակչության խտությունը 191 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 35020։ Հեռախոսային կոդը՝ 0429։
Սան Պիետրո Վիմինարիոն սահմանակից է Կարտուրա, Կոնսելվե, Մոնսելիչե, Պեռնումիա, Տրիբանո մունիցիպալիտետներին ։
Կոմունայի հովանավորն է Սուրբ Պետրոս Առաքյալը։ Տոնը նշվում է հունիսի 29-ին։


== Ծանոթագրություններ ==
Մոնտագուտո

Մոնտագուտո (իտալերեն՝ Montaguto), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 545 մարդ (2008), բնակչության խտությունը կազմում է 30 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 83030, հեռախոսային կոդ՝ 0825։
Կոմունայի հովանավորն է Սուրբ Կույս Մարիամը։ Տոնը նշվում է սեպտեմբերի առաջին կիրակի օրը։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար։ 0825 862014
Պաշտոնական կայք։ http://montaguto.asmenet.it Archived 2012-03-01 at Archive.is


== Արտաքին հղումներ ==
http://montaguto.asmenet.it Archived 2012-03-01 at Archive.is
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Frog CMS

Frog CMS -ը բովանդակության կառավարման համակարգ, որի գլխավոր առանձնահատկություններից է ծրագրի ոչ մեծ ծավալը, օգտագործման պարզությունը։ Ծրագիրը չի առանձնանում իր մեծ ֆունկցիոնալությամբ՝ առաջարկելով բազային ֆունկցիոնալություն։ Անհրաժեշտության դեպքում ֆունկցիոնալությունը կարելի է ընդլայնել պլագինների շնորհիվ։ Frog CMS-ը ազատ ծրագիր է, տարածվում է GPL արտոնագրի տակ, գրված է PHP լեզվով, որպես տվյալների բազա օգտագործում է MySQL։


== Անվտանգության ապահովում ==
Թույլատվության իրավունքների տարանջատում


== Ֆունկցիոնալություն ==
«Մարդուն հասկանալի» URL
WYSIWYG ռեդակտոր
Օբյեկտների պատճենում
Սկիներ


== Առանձնահատկություններ ==
Ինտերֆեյսի լոկալիզացում
Բազմալեզու կոնտենտ
UTF-8


== Հնարավորություններ ==
Կառավարում ոճերով և շաբլոններով
RSS-ի էքսպորտ
FAQ
SEO
Որոնում
Նորություններ
Ֆայլային մենեջեր
Օգտագործողների կառավարում


== Ծանոթագրություններ ==


== Աղբյուրներ ==
cmslist.ru - Frog CMS Archived 2011-06-23 at the Wayback Machine. (ռուսերեն)
Ռոկամադուր

Ռոկամադուր (ֆր.՝ Rocamadour, օքս.՝ Ròc Amador), կոմունա Ֆրանսիայի հարավ-արևմուտքում, Լո դեպարտամենտում։ Փոքրիկ միջնադարյան քաղաքը և նրա սրբավայրերը մեծ ճանաչում ունեն Ֆրանսիայի զբոսաշրջիկների և ուխտագնացների շրջանում։
Կոմունան գտնվում է Կերսի պատմական պրովինցիայի Վերին Կերսի կրաքարային սարահարթի կենտրոնում, Ալզու գետից 150 մետր բարձրության վրա։ Ռոկամադուրը մտնում է Տիրամոր ակնածանքի ընդունված վայրերի ցանկում (ֆր.՝ Ville mariale), և արդեն XII դարում նա դարձավ ուխտագնացության վայր հայտնի ու անհայտ բազում քրիստոնյաների համար (ֆր.՝ roumieux). նրանց թվում էին անգլիացի արքա Հենրիխ Երկրորդը, Սիմոն դե Մոնֆորը, Բլանկա Կաստիլյանը՝ պատանի Լյուդովիկոս IX-ի հետ, սուբր Դոմինիկն ու Բեռնարը), որոնք գալիս էին այստեղ խոնարհվելու սև մադոննայի և սուրբ Ամադուրի առաջ։
Ռոկամադուրը, լինելով հոգևոր կենտրոն, համարվում է նաև Ֆրանսիայի կարևորագույն զբոսաշրջային կենտրոններից մեկը, որը տարեկան այցելում են գրեթե 1,5 միլիոն զբոսաշրջիկներ. այդ ցուցանիշով Ռոկամադուրը զիջում է Մոն Սեն Միշել կղզուն, Կարկասոն ամրոցին, Էյֆելյան աշտարակին և Վերսալին։
Միջնադարյան քաղաք Ռոկամադուրը պահպանել է մի քանի ապրացրած դարպասներ (porte Salmon, porte Cabilière, porte de l’hôpital, porte du figuier)։ Մեծագույն աստիճանը, որով ուխտագնացները նախկինում ծնկադիր բարձրանում էին (ներկայումս նման բան հազվադեպ է պատահում), հրապարակից տանում է սրբավայրերին՝ բազիլիկե Սեն Սյովերին (ֆր.՝ basilique Saint-Sauveur), սուրբ Ամադուրի դամբարանին (դասարակարգված է ՅՈՒՆԵՍԿՕ-ի Համաշխարհային ժառանագության օբյեկտների ցանկում), Sainte-Anne, Saint-Blaise, Saint-Jean-Baptiste, Notre-Dame (որտեղ գտնվում է սև մադոննայի արձանը) և Saint-Michel ժամատներին։ Այդ համալիրի մոտ գտնվում է Տյուլի եպիսկոպոսների պալատը։
Կրոնական կառույցների և ժամատների համալիրից ներքև գտնվող բնակչության կյանքը բոլոր ժամանակներում կախված է եղել ուխտագնացների հոսքից և զբոսաշրջային առևտրից։ Ռոկամադուրի անունն է կրում պանրի մի տեսակ, որը պատրաստվում է այծի կաթից և 1996 թվականին արժանացել է Ֆրանսիայի ազգային որակավորման կենտրոնի մրցանակի։


== Ծանոթագրություններ ==


== Գրականություն ==
Ernest Rupin Roc-Amadour - Étude historique et archéologique. — 2001. — 416 p. — ISBN 2843730767
Современное издание Le Livre des miracles de Notre-Dame de Rocamadour au XII siècle, перевод Эдмона Альба, предисловие Режин Перну, Тулуза, 1994 год.


== Արտաքին հղումներ ==
Ռոկամադուր կոմունայի պաշտոնական կայքը
Ռոկամադուրի զբոսաշրջության գրասենյակի կայքը
Նոտր Դամ սրբավայրի կայքը
Ֆրիդրիխ Կրելից

Ֆրիդրիխ Կրելից (գերմ.՝ Friedrich Kraelitz, հուլիսի 12, 1876(1876-07-12), Վիեննա, Ավստրո-Հունգարիա - փետրվարի 25, 1932(1932-02-25), Վիեննա, Առաջին Ավստրիական Հանրապետություն), ավստրիացի լեզվաբան, արևելագետ։
1913 թվականից Վիեննայի համալսարանում դասավանդել է հայերեն, թուրքերեն, ապա թյուրքական լեզուներ։ Հայերենին նվիրված ուսումնասիրություններում անդրադարձել է թուրքերենում հայերենից փոխառյալ բառերին, հայատառ թուրքերենին, Գրիգոր Տաթևացու «Ընդդեմ մուսուլման կանանց» գրքում արաբերեն, պարսկերեն և թուրքերեն փոխառություններին և այլն։ Գրել է նաև հայերենի քերականություն՝ գերմանախոսների համար։


== Ծանոթագրություններ ==
Ռեոստատ

Ռեոստատ (հունարեն՝ ρέος-հոսք, հոսանք և οτατός-կանգուն, անշարժ), փոփոխական ռեզիստոր, էլեկտրական շղթայում հոսանքի ուժը կամ լարումը կարգավորելու և սահմանափակելու էլեկտրական սարք։ Ռեոստատների գործողությունը հիմնված է հաղորդիչի դիմադրության՝ հաղորդիչի երկարությունից ունեցած կախվածության վրա։ Ռեոստատի դիմադրության սահուն փոփոխումով դիմադրության արժեքը կարող է փոփոխվել սահուն կամ աստիճանաբար։ Հոսանքի ուժը կամ լարումը ոչ մեծ տիրույթում փոփոխելու համար (օրինակ, էլեկտրական մեքենաներում գործարկման հոսանքի ուժը սահմանափակելու համար) Ռեոստատը էլեկտրական շղթային միացվում է հաջորդաբար, իսկ երբ անհրաժեշտ է լինում հոսանքի ուժը կամ լարումը կարգավորել լայն տիրույթում (զրոյից մինչև առավելագույն արժեքը), կիրառվում է Ռեոստատի պոտենցիոմետրական միացում։ Երկրորդ դեպքում Ռեոստատ կատարում է լարման կարգավորվող բաժանարարի դեր։
78 (թիվ)

78 (յոթանասունութ), բնական թիվ է


== Գիտության մեջ ==
Պլատինի ատոմային թիվն է
78 կարգային թիվն է կրում Դիանա աստերոիդը


== Այլ ոլորտներում ==
78-ը՝
Ռուսաստանի Դաշնության սուբյեկտներից Սանկտ Պետերբուրգի կոդն է
Ֆրանսիայի Իվլին դեպարտամենտի կարգային թիվն է


== Տե'ս նաև` ==
78-րդ հարավային զուգահեռական
78-րդ հյուսիսային զուգահեռական
78 թ.
Մ. թ. ա. 78 թ.
1978 թ.
Դետսկի միր (հեռուստաալիք)

Դետսկի միր (ռուս.՝ Детский мир), Ռուսաստանում հիմնված առաջին մանկական հեռուստաալիք, հեռարձակվում է 1997 թվականի նոյեմբերի 29-ից։ 2001 թվականից պատկանում է «RTVi» հեռուստաընկերությանը։ Հեռուստաալիքը ներկայացնում է ԽՍՀՄ արտադրած մուլտֆիլմեր, մանկական ֆիլմեր, հեռուստահեքիաթներ և այլ մանկական ուղղվածության հաղորդումներ։


== Տես նաև ==
Տելեկլուբ


== Ծանոթագրություններ ==

[[Կատեգորիա:Ռուսալեզու հեռուստաալիքներ
Կամոլի

Կամոլի (իտալերեն՝ Camogli), կոմունա Իտալիայում, գտնվում է Լիգուրիա մարզում, Ջենովա գավառում։
Բնակչությունը կազմում է 5674 մարդ (2008 թվականի տվյալներով)։ Բնակչության խտությունը՝ 573 մարդ/կմ²։ Տարածքը՝ 10 կմ²։ Փոստային ինդեքս՝ 16032։ Հեռախոսային կոդ՝ 0185։
Քաղաքում ծնվել է հայտնի կիթառիստ Ռուջեռո Կյեզան։


== Ժողովրդագրություն ==
Բնակչության շարժ.


== Կոմունների ադմինիստրացիա ==
Հեռախոս 0185 72901
Էլեկտրոնային փոստ protocollo.camogli@libero.it
Պաշտոնական կայք http://www.comune.camogli.ge.it


== Ծանոթագրություններ ==
Տիգրան Բունիաթյան

Տիգրան Բունիաթյան (օգոստոսի 9, 1991(1991-08-09), Երևան, Հայկական ԽՍՀ, ԽՍՀՄ), երգեհոնահար, երաժշտագետ։


== Կենսագրություն ==
Սովորել է Երևանի պետական կոնսերվատորիայի տեսության բաժնում (2008), ավարտել երգեհոնի բաժինը (2014, Վահագն Ստամբոլցյանի, Աննա Բակունցի դասարաններ)։
2014–2015 թվականներին՝ Երևանի Սայաթ-Նովայի անվան երաժշտական դպրոցի փոխտնօրեն, «Perform Mе» միջազգային փառատոնի կազմակերպիչներից։
2011 թվականից, որպես երգեհոնահար, հանդես է եկել Երևանի Կամերային երաժշտության կենտրոնի ամենամսյա երգեհոնային համերգներին։ Մասնակցել է «2nd Armenian Young Composers Festival» (2012), World Organ Day (2013), «Verdi 200» (2013), 3rd New Names International Festival of Young Musician Performers (2013), «World Choral Day» (2014) և այլ փառատոների, միջազգային և հանրապետական երաժշտագիտական կոնֆերանսների։ 2016 թվականից ապրում է Օբեռլինում (ԱՄՆ)։
Վ. Ս. Ցվետիկովի անվան դաշնակահարների 3-րդ (2-րդ մրցանակ, 2012 թվական, Եկատերինբուրգ՝ ՌԴ), Իսայ Բրաուդոյի անվան երգեհոնահարների 2-րդ (Հատուկ մրցանակ, 2014 թվական, Սանկտ Պետերբուրգ) միջազգային մրցույթների դափնեկիր։
Աստերոիդների ցանկ (255501-255600)

Աստերոիդների ցանկ (255401-255500)  • Աստերոիդների ցանկ  • Աստերոիդների ցանկ (255601-255700)
 Աստերոիդների ցանկ (255401-255500)  • Աստերոիդների ցանկ  • Աստերոիդների ցանկ (255601-255700)
Նարինե Կարաքաշյան

Նարինե Կարաքաշյան (հունիսի 30, 1971(1971-06-30)) հայ շախմատիստուհի, որը կրում է շախմատի միջազգային վարպետի (WIM) կոչում։ Նա նաև հոգեբան է։


== Կարիերա ==
Կարաքաշյանը Հայաստանի հավաքականի կազմում մասնակցել է շախմատի 30-րդ օլիմպիադային։ Նա նաև ներկայացրել է Հայկական ԽՍՀ 1991 թվականի Խորհրդային Միության կանանց թիմային 2-րդ առաջնությունում։


== Անձնական կյանք ==
Նրա մայրը Նոնա Կարաքաշյանն է, որը նույնպես շախմատիստուհի էր և ՖԻԴԵ-ի միջազգային մրցավարի կոչմանն արժանացած առաջին հայ կինը։ Թե՛ մայրը և թե՛ դուստրը 1992 թվականին Ֆիլիպինների մայրաքաղաք Մանիլայում կայացած ՖԻԴԵ-ի նույն կոնգրեսում արժանացել են շախմատի միջազգային տիտղոսների (համապատասխանաբար՝ IA և WIM)։


== Ծանոթագրություններ ==


== Արտաքին հղումներ ==
Նարինե Կարաքաշյան շախմատիստի էջն ու խաղերը Chessgames.com կայքում
Narine Karakashian at Redhotpawn.com